《夜叹》
宋代·刘弇

丹鸟白鸟争吞吐，还云去云无定度。不无夏簟工熨体，况有秋螀竞扶户。

一嘅三叹讵如许，客思纷纷野烟缕。宵明景晏挂斜河，丛萱苒蒻团清露。

有美一人在西方，白玉佩环珠两珰，明眸皓齿艳朝阳。

企予望汝涕泗滂，安得捉汝罗衣裳。

作者简介：刘弇（1048-1102）字伟明，号云龙，安福（今属江西）人。元丰进士。知嘉州峨眉县，改太学博士。元符中，进南郊大礼赋，除秘书省正字。徽宗时，改著作佐郎、实录检讨官。崇宁元年卒，年五十五。《宋史》有传。著有《龙云集》三十二卷，词有《彊村丛书》本《云龙先生乐府》一卷。